Document ID: 31984L0335

*****
ΟΔΗΓΙΑ ΤΟΥ ΣΥΜΒΟΥΛΙΟΥ
της 19ης Ιουνίου 1984
περί τροποποιήσεως της οδηγίας 71/118/ΕΟΚ περί των υγειονομικών προβλημάτων στον τομέα των συναλλαγών νωπών κρεάτων πουλερικών
(84/335/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 100,
τις προτάσεις της Επιτροπής (1),
τις γνώμες του Ευρωπαϊκού Κοινοβουλίου (2),
τις γνώμες της Οικονομικής και Κοινωνικής Επιτροπής (3),
Εκτιμώντας:
ότι στις 19 Μαρτίου 1981 διαβιβάστηκε στο Συμβούλιο πρόταση της Επιτροπής με σκοπό την τροποποίηση ορισμένων διατάξεων της οδηγίας 71/118/ΕΟΚ του Συμβουλίου της 15ης Φεβρουαρίου 1971 περί υγειονομικών προβλημάτων στον τομέα των συναλλαγών νωπών κρεάτων πουλερικών (4), όπως τροποποιήθηκε τελευταία από την οδηγία 84/186/ΕΟΚ (5)· ότι η πρόταση αυτή αποσκοπεί κυρίως στην τροποποίηση και διασαφήνιση των κανόνων επιθεωρήσεως, στην επίλυση του προβλήματος χρηματοδοτήσεως των δαπανών της επιθεωρήσεως και στην παράταση της ημερομηνίας λήξεως της παρεκκλίσεως, που αναφέρεται στο άρθρο 16α στοιχείο α) τρίτη περίπτωση, σχετικά με τη σφαγή και τον εκσπλαχνισμό των πουλερικών, προκειμένου να παραταθεί αυτή η παρέκκλιση από τις 15 Αυγούστου 1981 μέχρι τις 15 Αυγούστου 1986, επειδή η παραγωγή απεντερωμένων δια της αμάρας πουλερικών (effiles) είναι ακόμα σημαντική σε ορισμένα κράτη μέλη·
ότι η οδηγία 71/118/ΕΟΚ περιόρισε, ιδίως, τη χρήση της μεθόδου ψύξεως των νωπών κρεάτων πουλερικών δι' εμβαπτίσεως εντός του ύδατος πραγματοποιουμένης, σύμφωνα με τις διατάξεις της οδηγίας αυτής, στα σφάγια πουλερικών που, μετά την ψύξη, υποβάλλονται αμέσως σε κατάψυξη ή σε βαθεία κατάψυξη· ότι η οδηγία αυτή παρέχει στα κράτη μέλη τη δυνατότητα παροχής παρεκκλίσεων από την παραπάνω διάταξη· ότι οι παρασχεθείσες παρεκκλίσεις λήγουν στις 30 Ιουνίου 1984·
ότι, εξάλλου, στις 14 Φεβρουαρίου 1979 η Επιτροπή διαβίβασε στο Συμβούλιο πρόταση για την επέκταση της χρησιμοποίησης της προαναφερθείσας μεθόδου ψύξεως στα σφάγια που προορίζονται για το εμπόριο υπό κατάσταση ψύξεως·
ότι συμφωνήθηκε να μετατεθεί η ημερομηνία λήξεως των προαναφερομένων παρεκκλίσεων, ως συντηρητικό μέτρο, μέχρι τη θέσπιση οριστικής κοινοτικής ρύθμισης για το κόστος των επιθεωρήσεων που προκύπτουν από την οδηγία 71/118/ΕΟΚ, για τον καθορισμό των ιδιαίτερων συνθηκών υγιεινής υπό τις οποίες η λεγόμενη «κατ' αντίθετο ρεύμα» μέθοδος ψύξεως μπορεί να επεκταθεί στα νωπά κρέατα πουλερικών που δεν υποβάλλονται αμέσως σε κατάψυξη ή σε βαθεία κατάψυξη, καθώς και για την παραγωγή και επιθεώρηση των μερικώς εκσπλαχνισμένων πουλερικών·
ότι το Συμβούλιο συνέχισε την εξέταση των σχετικών προτάσεων της Επιτροπής και αναμένοντας την έγκριση των προτάσεων αυτών πρέπει να μετατεθεί ακόμη μία φορά η ημερομηνία λήξεως των εν λόγω παρεκκλίσεων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 71/118/ΕΟΚ τροποποιείται ως εξής:
1. Στο άρθρο 14 παράγραφος 2 πρώτο εδάφιο τελευταία πρόταση, η ημερομηνία «30 Ιουνίου 1984» αντικαθίσταται από την ημερομηνία «31 Δεκεμβρίου 1984».
2. Στο άρθρο 16α στοιχείο α) τρίτη περίπτωση, η ημερομηνία « 30 Ιουνίου 1984» αντικαθίσταται από την ημερομηνία «31 Δεκεμβρίου 1984».
Άρθρο 2
Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο μέχρι τις 30 Ιουνίου 1984. Ενημερώνουν αμέσως σχετικά την Επιτροπή.
Άρθρο 3
Η παρούσα οδηγία απευθύνεται στα κράτη μέλη.
Λουξεμβούργο, 19 Ιουνίου 1984.

Labels: 0
3
17
6